Ανακοίνωση της κυβέρνησης του Ηνωμένου Βασιλείου σχετικά με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου της 30ής Μαΐου 1994 για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων

(2003/C 309/05)

(Κείμενο που παρουσιάζει ενδιαφέρον για τον ΕΟΧ)

ΑΝΑΓΓΕΛΙΑ ΤΟΥ ΗΝΩΜΕΝΟΥ ΒΑΣΙΛΕΙΟΥ ΣΧΕΤΙΚΑ ΜΕ ΠΡΟΣΦΟΡΑ ΣΕ ΧΕΡΣΑΙΕΣ ΠΕΡΙΟΧΕΣ (ΤΟΥ ΗΠΕΙΡΩΤΙΚΟΥ ΧΩΡΟΥ) ΓΙΑ ΤΑ ΤΜΗΜΑΤΑ SN 88, 89, 97, 98, 99 ΤΗΣ ΧΑΡΤΟΓΡΑΦΙΚΗΣ ΥΠΗΡΕΣΙΑΣ ΤΟΥ ΗΒ ΕΚΤΟΣ ΓΥΡΟΥ ΕΚΔΟΣΗΣ ΑΔΕΙΩΝ

ΥΠΟΥΡΓΕΙΟ ΕΜΠΟΡΙΟΥ ΚΑΙ ΒΙΟΜΗΧΑΝΙΑΣ

Κανονισμοί (περί παραγωγής) πετρελαίου (σε περιοχές του ηπειρωτικού χώρου) του 1995

1. Ο υπουργός Εμπορίου και Βιομηχανίας καλεί τους ενδιαφερομένους, σύμφωνα με τους κανονισμούς (περί παραγωγής) πετρελαίου (σε περιοχές του ηπειρωτικού χώρου) του 1995 (Petroleum (Production) (Landward Areas) Regulations 1995) (S.I. 1995, αριθ. 1436) και τους κανονισμούς της οδηγίας περί αδειών υδρογονανθράκων του 1995 (Hydrocarbons Licensing Directive Regulations 1995) (S.I. 1995, αριθ. 1434), να υποβάλουν αιτήσεις για άδειες εξερεύνησης και ανάπτυξης πετρελαϊκών κοιτασμάτων στην έκταση που βρίσκεται άνω της μέσης ανώτερης σήμανσης της στάθμης θάλασσας στα τμήματα SN 88, 89, 97, 98, 99 της Χαρτογραφικής Υπηρεσίας του ΗΒ. Χάρτης στον οποίο εμφαίνονται τα τμήματα αυτά είναι διαθέσιμος στις ιστοσελίδες του ΥΕΒ (Υπουργείου Εμπορίου και Βιομηχανίας) (DTI) που αφορούν το πετρέλαιο και το φυσικό αέριο (http://www.og.dti.gov.uk).

Αιτήσεις για τη χορήγηση αδειών

2. Όσον αφορά όλα τα τμήματα που αναφέρονται στην ως άνω παράγραφο 1:

α) οι αιτήσεις πρέπει να υποβάλλονται σε τυποποιημένο έντυπο αίτησης που διατίθεται από το Υπουργείο Εμπορίου και Βιομηχανίας. Αντίγραφα του εντύπου της αίτησης, καθώς και κάθε άλλου εγγράφου που αναφέρεται στο κείμενο της παρούσας ανακοίνωσης ως διατιθέμενο από το Υπουργείο Εμπορίου και Βιομηχανίας, μπορούν να ζητηθούν από το τμήμα χορηγήσεως αδειών, εξερεύνησης και ανάπτυξης, Διεύθυνση πετρελαίου και φυσικού αερίου (Licensing, Exploration and Development Branch, Oil and Gas Directorate) του Υπουργείου Εμπορίου και Βιομηχανίας, 1 Victoria Street, UK-London SW1H 0ET [τηλ. 44-(0) 207 215 50 32, φαξ 44-(0) 207 215 50 70]· τα δικαιολογητικά αυτά είναι επίσης διαθέσιμα στις ιστοσελίδες του ΥΕΒ (DTI) που αφορούν το πετρέλαιο και το φυσικό αέριο (http://www.og.dti.gov.uk).

β) η κατάθεση των αιτήσεων πρέπει να γίνει στη Διοικητική Μονάδα χορήγησης αδειών και εγκρίσεων (Licensing and Consents Unit) του Υπουργείου Εμπορίου και Βιομηχανίας, 1 Victoria Street, UK-London SW1H 0ET, πριν από τη 1 μ.μ. της 22ας Μαρτίου 2004, μαζί καταβολή τέλους 1000 λιρών στερλινών ανά αίτηση. Καμία αίτηση δεν θα γίνεται δεκτή μετά από τη 1 μ.μ. της 22ας Μαρτίου 2004.

γ) οι αιτούντες καλούνται να αναφέρουν, όπου αυτό είναι δυνατό, τυχόν προτιμήσεις μεταξύ των τμημάτων για τα οποία υποβάλλεται αίτηση και πρέπει επίσης να αναφέρουν αν μερικά από τα τμήματα για τα οποία υποβάλλεται αίτηση συνιστούν εναλλακτικές λύσεις.

δ) οι αιτούντες καλούνται να αναφέρουν αναλυτικές λεπτομέρειες του προγράμματος εργασίας για την αρχική περίοδο, το οποίο προτίθενται να θέσουν σε εφαρμογή αν τους χορηγηθεί η σχετική άδεια.

ε) περαιτέρω οδηγίες για τα δικαιολογητικά με τα οποία οι αιτούντες μπορούν να υποστηρίξουν τις αιτήσεις τους παρέχονται στις "Οδηγίες για τους αιτούντες" (Notes for Applicants), που διατίθενται από το Υπουργείο Εμπορίου και Βιομηχανίας ή από την ιστοσελίδα του ΥΕΒ (DTI) που αφορά το πετρέλαιο και το φυσικό αέριο, http://www.og.dti.gov.uk.

3. Η αξιολόγηση των αιτήσεων θα γίνει με γνώμονα τη συνεχή ανάγκη πραγματοποίησης ταχύτατων, διεξοδικών, αποτελεσματικών και ασφαλών εξερευνήσεων για τον εντοπισμό πετρελαϊκών κοιτασμάτων και φυσικού αερίου εντός του ηπειρωτικού χώρου της Μεγάλης Βρετανίας. Οι αιτήσεις θα κριθούν με βάση τα ακόλουθα κριτήρια:

α) την οικονομική δυνατότητα του αιτούντος να εκτελέσει τις δραστηριότητες τις οποίες καλύπτει η χορηγούμενη άδεια κατά τη διάρκεια της αρχικής περιόδου, περιλαμβανομένου και του προγράμματος εργασίας που υποβλήθηκε, με σκοπό την αξιολόγηση της πλήρους δυναμικότητας της περιοχής που εμπίπτει στο τμήμα ή στα τμήματα περί των οποίων η αίτηση·

β) την τεχνική ικανότητα του αιτούντος να εκτελέσει τις δραστηριότητες που επιτρέπονται από τη χορηγούμενη άδεια κατά τη διάρκεια της αρχικής περιόδου, περιλαμβανομένου και του προσδιορισμού των προοπτικών για υδρογονάνθρακες εντός του τμήματος ή των τμημάτων περί των οποίων η αίτηση. Οι τεχνικές ικανότητες θα αξιολογηθούν εν μέρει με βάση την ποιότητα της γεωλογικής ανάλυσης που αφορά το τμήμα ή τα τμήματα περί των οποίων η αίτηση (λαμβανομένου επίσης υπόψη του κατά πόσον οι τεχνικές εργασίες που έχουν ήδη πραγματοποιηθεί ή προταθεί συνιστούν καινοτομία)·

γ) τον τρόπο με τον οποίο ο αιτών σκοπεύει να εκτελέσει τις δραστηριότητες τις οποίες καλύπτει η χορηγούμενη άδεια, συμπεριλαμβανομένης και της ποιότητας του υποβληθέντος προγράμματος εργασίας για την αξιολόγηση της πλήρους δυναμικότητας της περιοχής για την οποία υποβάλλεται αίτηση·

δ) σε περίπτωση που ο αιτών κατέχει ή κατείχε στο παρελθόν οποιαδήποτε άδεια που εμπίπτει στο πεδίο εφαρμογής του νόμου περί πετρελαίου 1998 (Petroleum Act 1998), οποιαδήποτε έλλειψη αποτελεσματικότητας και ευθύνης που επέδειξε ο αιτών κατά την εκτέλεση εργασιών σύμφωνα με την άδεια αυτή.

4. Μετά από εξέταση όλων των αιτήσεων σχετικά με τα τμήματα που αναφέρονται στην παράγραφο 1, ο υπουργός θα επιλέξει τους αιτούντες στους οποίους είναι διατεθειμένος να χορηγήσει άδειες. Οι αιτούντες στους οποίους ο υπουργός είναι διατεθειμένος να παραχωρήσει άδειες θα ειδοποιηθούν εντός προθεσμίας 6 μηνών που αρχίζει από τις 22 Μαρτίου 2004.

5. Οι υποψήφιοι για τους οποίους εκδόθηκαν αρνητικές αποφάσεις θα ειδοποιηθούν γραπτώς. Οι αιτούντες μπορούν να πληροφορηθούν τους λόγους για την απόφαση του υπουργού εφόσον υποβάλουν εγγράφως σχετική αίτηση για την παροχή των πληροφοριών αυτών.

6. Σε όλες τις περιπτώσεις κατά τις οποίες ο υπουργός είναι διατεθειμένος να παραχωρήσει άδεια, αυτή θα δίνεται υπό την προϋπόθεση ότι, εντός 28 ημερών από την ημερομηνία κατά την οποία ο υπουργός απευθύνει την σχετική προσφορά, ο αιτών:

α) θα επιβεβαιώσει γραπτώς την αποδοχή όλων των όρων της αδείας και το πρόγραμμα εργασίας που προτείνονται από τον υπουργό μετά από συζητήσεις με τον αιτούντα· και

β) θα καταβάλει στον υπουργό το κατάλληλο τίμημα της άδειας, που αναφέρεται στην κατωτέρω παράγραφο 8 στοιχείο α).

Περιόδος της άδειας και πληρωτέο τίμημα

7. Οι άδειες οι οποίες εκδίδονται για τα τμήματα που αναφέρονται στην παράγραφο 1 θα ενσωματώνουν ρήτρες βασισμένες στις πρότυπες ρήτρες του συμπληρώματος 3 των κανονισμών περί (παραγωγής) πετρελαίου (σε περιοχές του ηπειρωτικού χώρου) του 1995 Petroleum (Production) (Landward Areas) Regulations 1995. Οι άδειες θα ισχύουν για μία αρχική περίοδο έξι ετών και μία δεύτερη περίοδο πέντε ετών. Μια άδεια μπορεί να παραταθεί και πέραν της λήξεως της δευτέρας περιόδου για μία ακόμη περίοδο 20 ετών.

8. Το τίμημα που απαιτείται για τις άδειες για εξερεύνηση και ανάπτυξη πετρελαϊκών κοιτασμάτων οι οποίες θα χορηγηθούν ως αποτέλεσμα της παρούσας πρόσκλησης θα συναποτελείται από:

α) μια αρχική πληρωμή, κατά τον χρόνο που γίνεται αποδεκτή η προσφορά άδειας, 25 λιρών στερλινών για κάθε τετραγωνικό χιλιόμετρο που περιλαμβάνεται στην εκχωρούμενη περιοχή της άδειας·

β) κατά την πρώτη, δεύτερη, τρίτη, τέταρτη και πέμπτη επέτειο της ημερομηνίας έναρξης της περιόδου της άδειας, θα καταβάλλεται ποσό 25 λιρών στερλινών για κάθε τετραγωνικό χιλιόμετρο που περιλαμβάνεται στην περιοχή στην οποία αναφέρεται η άδεια·

γ) κατά την έκτη και μετέπειτα επετείους της ημερομηνίας έναρξης της περιόδου της άδειας, θα καταβάλλεται ποσό το οποίο υπολογίζεται ανάλογα με τον αριθμό τετραγωνικών χιλιομέτρων που περιλαμβάνεται στην περιοχή στην οποία αναφέρεται η άδεια και υπόκειται σε αναθεώρηση ανά διετία σε συνάρτηση με τη μεταβολή του δείκτη τιμών ακαθάρτου πετρελαίου που αγοράζεται από τα διυλιστήρια (ο οποίος δημοσιεύεται στην επετηρίδα του Ηνωμένου Βασιλείου για τις ενεργειακές στατιστικές - Digest of UK Energy Statistics), αν έτσι αποφασίσει ο υπουργός. Περαιτέρω λεπτομέρειες σχετικά με τις πληρωμές είναι διαθέσιμες από το Υπουργείο Εμπορίου και Βιομηχανίας.

Ειδική σημέιωση

9. Η έκταση περιλαμβάνει ορισμένα υπάρχοντα έργα και αποτελεί όρο οιασδήποτε προσφοράς άδειας ότι ο αιτών θα δεχθεί να αναλάβει την ευθύνη για αυτά (ως εάν η γεώτρηση να είχε πραγματοποιηθεί στο πλαίσιο της προσφερόμενης άδειας). Περισσότερες πληροφορίες παρέχονται στις διευθύνσεις επικοινωνίας που παρατίθενται κατωτέρω.

Εμπιστευτικότητα

10. Το υλικό το οποίο παρέχεται προς υποστήριξη αιτήσεων θα αντιμετωπίζεται σύμφωνα με τον κώδικα πρακτικής για την πρόσβαση σε κυβερνητικές πληροφορίες (Code of Practice on Access to Government Information).

Εξαιρέσεις

11. Οι όροι, οι διατάξεις, οι πληρωμές και οι άλλες λεπτομέρειες σχετικά με την κάθε άδεια έχουν, συνήθως, τη μορφή που καθορίζεται ανωτέρω, αλλά ο υπουργός επιφυλάσσεται του δικαιώματος να προβεί σε τροποποιήσεις σε ορισμένες περιπτώσεις ώστε να ανταποκρίνονται στις συγκεκριμένες συνθήκες (π.χ. άδειες οι οποίες καλύπτουν παροπλισμένες εκτάσεις.)

Ημερομηνίες υποβολής των αιτήσεων

12. Οι αιτήσεις πρέπει να παραληφθούν από το Υπουργείο Εμπορίου και Βιομηχανίας το αργότερο στις 22 Μαρτίου 2004 ώρα 1 μ.μ.

Διευθύνσεις επικοινωνίας

Ricki Kiff: Licensing and Consents Unit, Department of Trade and Industry (Διοικητική μονάδα χορήγησης αδειών και εγκρίσεων, Υπουργείο Εμπορίου και Βιομηχανίας), 1 Victoria Street, UK - London SW1H 0ET [ τηλ. (0-20) 72 15 50 32, φαξ (0-20) 72 15 50 70 ]. Βιβλιοθήκη του Υπουργείου Εμπορίου και Βιομηχανίας: 1 Victoria Street, UK - London SW1H 0ET [ τηλ (0-20) 72 15 50 06/7, φαξ (0-20) 72 15 56 65 ]. Ιστοσελίδες της Διεύθυνσης Πετρελαίου και Φυσικού Αερίου: www.og.dti.gov.uk